ಪರ್ಸನಲ್ ಲೈಫ್ನಲ್ಲಿ ಸೆಕೆಂಡ್ ಇನ್ನಿಂಗ್ಸ್ ಆರಂಭಿಸಿದ ಖ್ಯಾತ ವಕೀಲ ಹರೀಶ್ ಸಾಳ್ವೆ ನವದೆಹಲಿ: ಭಾರತದ ಮಾಜಿ ಸಾಲಿಟರ್ ಜನರಲ್, ಸುಪ್ರೀಂಕೋರ್ಟ್ನ ಹಿರಿಯ ವಕೀಲ ಹರೀಶ್ ಸಾಳ್ವೆ ಎರಡನೇ ಇನ್ನಿಂಗ್ಸ್ ಆರಂಭಿಸಿದ್ದಾರೆ. ಲಂಡನ್ ಮೂಲದ ಕಲಾವಿದೆಯೊಬ್ಬರನ್ನು ಹರೀಶ್ ಸಾಳ್ವೆ ನಿನ್ನೆ ವಿವಾಹ ಆಗಿದ್ದಾರೆ. ತಮ್ಮ ಮೊದಲ ಪತ್ನಿ ಮೀನಾಕ್ಷಿ ಸಾಳ್ವೆಯವರೊಂದಿಗೆ 38 ವರ್ಷಗಳ ಕಾಲ ದಾಂಪತ್ಯ ನಡೆಸಿ ಈ ವರ್ಷಚ ಜೂನ್ ತಿಂಗಳಿನಲ್ಲಿ ಡಿವೋರ್ಸ್ ತೆಗೆದುಕೊಂಡಿದ್ದರು. ಸದ್ಯ ನಾರ್ತ್ ಲಂಡನ್ನಲ್ಲಿ ನೆಲೆಸಿರುವ ಸಾಳ್ವೆ, 56 ವರ್ಷದ ಕ್ಯಾರೋಲಿನ್ ಬ್ರೊಸಾರ್ಡ್ ಅನ್ನೋರನ್ನ ಚರ್ಚ್ನಲ್ಲಿ ನಿನ್ನೆ ವಿವಾಹ ಆಗಿದ್ದಾರೆ. ಮೂಲಗಳ ಪ್ರಕಾರ ಇವರ ಮದುವೆಗೆ 15 ಮಂದಿ ಗಣ್ಯರು ಮಾತ್ರ ಆಗಮಿಸಿದ್ದರು. ದಂಪತಿಗೆ ಕಳೆದ ಒಂದು ವರ್ಷದ ಹಿಂದೆ ಪರಸ್ಪರ ಪರಿಚಯವಾಗಿ, ಇಂದು ವಿವಾಹ ಆಗಿದ್ದಾರೆ. ಕಾರ್ಯಕ್ರಮವೊಂದರಲ್ಲಿ ಮೊದಲ ಬಾರಿಗೆ ಹರೀಶ್ ಸಾಳ್ವೆ ಬ್ರೊಸಾರ್ಡ್ ಅವರನ್ನ ನೋಡಿದ್ದರು ಎನ್ನಲಾಗಿದೆ. ಬ್ರೊಸಾರ್ಡ್ ಯುನೈಟೆಡ್ ಕಿಂಗ್ಡಂನಲ್ಲಿ ಬೆಳೆದರು. ಅಲ್ಲದೇ 18 ವರ್ಷದ ಮಗಳನ್ನು ಹೊಂದಿದ್ದಾರೆ. ಯುಎಎಲ್ನ ಚೆಲ್ಸಿಯಾ ಸ್ಕೂಲ್ ಆಫ್ ಆರ್ಟ್ಸ್ನಿಂದ ಲಲಿತಕಲಾ ಪದವಿ ಪಡೆದಿದ್ದಾರೆ. ಇನ್ನು ಸಾಳ್ವೆಗೆ ಇಬ್ಬರು ಹೆಣ್ಣು ಮಕ್ಕಳಿದ್ದಾರೆ ಸಾನ್ಯಾ ಮತ್ತು ಸಾಕ್ಷಿಅವರ ಮಾಜಿ ಪತ್ನಿ ಮೀನಾಕ್ಷಿ ಅವರೊಂದಿಗಿದ್ದಾರೆ. ಕೊರೊನಾ ಸೋಂಕಿನ ಸಮಯದಲ್ಲೂ ಬ್ಯುಸಿ ಲಾಯರ್ ಆಗಿ ಉಳಿದುಕೊಂಡ ಸಾಳ್ವೆ ಅವರು ಈ ಸಮಯದಲ್ಲಿ ಸುಪ್ರೀಂ ಕೋರ್ಟ್ನಲ್ಲಿ ಹಲವು ಪ್ರಮುಖ ಕೇಸ್ಗಳ ವಿಚಾರದಲ್ಲಿ ವಾದ ಮಂಡನೆ ಮಾಡಿದ್ದಾರೆ. ಅದ್ರಲ್ಲೂ ಕೇವಲ ಒಂದು ರೂಪಾಯಿ ಸಂಭಾವನೆ ಪಡೆದು ಅಂತಾರಾಷ್ಟ್ರೀಯ ಕೋರ್ಟ್ನಲ್ಲಿ ಕುಲಭೂಷಣ್ ಜಾಧವ್ ಪರ ವಾದಿಸಿದ್ದರು.